               EUROPOS KOMISIJA
            Briuselis, 2021 01 13
            COM(2021) 6 final
            2021/0002(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi 1987 m. gegužės 20 d. Konvencija dėl bendrosios tranzito procedūros įsteigtame ES ir bendrojo tranzito šalių jungtiniame komitete, dėl Konvencijos pakeitimų

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi ES ir bendrojo tranzito šalių
                  1
                jungtiniame komitete (toliau – Jungtinis komitetas) dėl numatomo sprendimo, kuriuo iš dalies keičiami 1987 m. gegužės 20 d. Konvencijos dėl bendrosios tranzito procedūros
                  2
                (toliau – Konvencija) priedėliai, priėmimo.

               2.Pasiūlymo aplinkybės

               2.1.Konvencija

               Konvencija siekiama sudaryti palankesnes sąlygas gabenti prekes tarp Europos Sąjungos ir kitų šalių, kurios yra Konvencijos susitariančiosios šalys. Ja nustatoma, kad Sąjungos muitinio tranzito procedūra
                  3
                taikoma ir Konvencijos susitariančiosioms šalims, kurios nėra Europos Sąjungos valstybės narės, o verslininkams bei muitinėms nustatomos su prekėmis, kurios pagal šią procedūrą gabenamos iš vienos susitariančiosios šalies į kitą, susijusios pareigos. Konvencija įsigaliojo 1988 m. sausio 1 d.

               Europos Sąjunga yra viena iš Konvencijos susitariančiųjų šalių. Kitos susitariančiosios šalys yra Islandijos Respublika, Šiaurės Makedonijos Respublika, Norvegijos Karalystė, Serbijos Respublika, Šveicarijos Konfederacija ir Turkijos Respublika. Konvencijoje tos šalys vadinamos bendrojo tranzito šalimis.

               2.2.Jungtinis komitetas

               Jungtinio komiteto užduotis – administruoti Konvenciją ir užtikrinti tinkamą jos įgyvendinimą. Komitetas priima sprendimus dėl Konvencijos priedėlių pakeitimų.

               Jungtinio komiteto sprendimai priimami susitariančiųjų šalių bendru sutarimu
                  4
               , kaip nurodyta Konvencijos 14 straipsnio 2 dalyje.

               2.3.Numatomas Jungtinio komiteto aktas

               2021 m. pradžioje Jungtinis komitetas, laikydamasis rašytinės procedūros, turi priimti sprendimą dėl Konvencijos I ir III priedėlių pakeitimo (toliau – numatomas aktas).

               Numatomo akto tikslas – suderinti Konvenciją su Sąjungos muitinės kodekso (SMK)
                  5
                ir jo deleguotųjų bei įgyvendinimo aktų nuostatomis dėl tranzito procedūros ir Sąjungos prekių muitinio statuso, taip pat atlikti būtinus Konvencijos priedėlių pakeitimus Jungtinei Karalystei išstojus iš Sąjungos
                  6
                ir Jungtinei Karalystei prisijungus prie Konvencijos. Jie nurodyti toliau.

               2019 m. rugsėjo mėn. iš dalies pakeistas Komisijos įgyvendinimo reglamento (ES) 2015/2447
                  7
                (toliau – Įgyvendinimo aktas) 311 straipsnis, kuriuo nustatomos taisyklės, taikomos prašymui perduoti skolos muitinei išieškojimą
                  8
               . Pakeitimu nustatomos prašymo perduoti išieškojimą pateikimo taisyklės, jei tranzito operacijoje dalyvaujančios šalies muitinė gauna įrodymų, kad skolos atsiradimą lėmę veiksmai įvykdyti toje teritorijoje, kurioje ji veikia. Tokiais atvejais ta muitinė turėtų paprašyti išvykimo šalies perduoti jai atsakomybę pradėti išieškojimą. Išvykimo šalis per tam tikrą laikotarpį turėtų patvirtinti, ar ji perduoda prašančiajai muitinei kompetenciją pradėti išieškojimą. Todėl Konvencijos I priedėlio 50 straipsnis, kuris yra analogiškas Įgyvendinimo akto 311 straipsniui, turėtų būti atitinkamai iš dalies pakeistas.

               Įgyvendinimo akto 72–04 priedas, kuriame aprašoma Sąjungos tranzito veiklos tęstinumo procedūra, buvo iš dalies pakeistas ir yra taikomas nuo 2020 m. birželio 30 d.
                  9
                Tam, kad tranzito veiklos tęstinumo procedūra būtų lankstesnė ir sumažėtų formalumų bei muitinių patiriamų išlaidų, buvo pratęstas popieriuje surašytų bendrosios garantijos sertifikatų ir atleidimo nuo pareigos pateikti garantiją sertifikatų galiojimas. Konvencijos I priedėlio 79 straipsnis ir Konvencijos I priedėlio II priedo III skyriaus 19.3 punktas, kuris yra analogiškas Įgyvendinimo akto 72–04 priedo I dalies III skyriaus 19.3 punktui, turėtų būti atitinkamai iš dalies pakeisti.

               Kai SMK nebebus taikomas Jungtinei Karalystei ir jos teritorijoje, išskyrus Šiaurės Airiją, Jungtinė Karalystė prisijungs prie Konvencijos kaip atskira susitariančioji šalis
                  10
                ir bus taikomas prie Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos pridėtas Protokolas dėl Airijos ir Šiaurės Airijos
                  11
               . Konvencijoje pateikiamos nuorodos į ES valstybes nares, bendrojo tranzito šalis ir atitinkamus šalių kodus. Todėl būtina padaryti atitinkamus Konvencijos III priedėlio pakeitimus, siekiant atskirti Jungtinę Karalystę, kiek tai susiję su Šiaurės Airija, ir nurodyti, kad SMK, visų pirma jo nuostatos dėl garantijų, taikomas Šiaurės Airijoje.

               ES pozicija dėl Jungtinio komiteto sprendimo dėl papildomų Konvencijos pakeitimų projekto grindžiama ES taisyklėmis, dėl kurių Taryba jau susitarė (visų pirma Sąjungos muitinės kodekso deleguotųjų ir įgyvendinimo aktų nuostatose). Su Protokolo dėl Airijos ir Šiaurės Airijos taikymu susijęs turinys atitinka tą Protokolą.

               Numatomas aktas šalims taps privalomas remiantis to sprendimo 2 straipsniu, kuriame numatyta, kad jis įsigalioja jo priėmimo dieną.

               Nuostatos, susijusios su popieriuje surašytų bendrosios garantijos sertifikatų ir atleidimo nuo pareigos pateikti garantiją sertifikatų galiojimu, turėtų būti taikomos atgaline data nuo 2020 m. birželio 30 d. Pagal Sąjungos teisę ir Konvenciją garantams turėtų būti sudarytos vienodos sąlygos. Pratęstas sertifikatų galiojimo laikotarpis Sąjungos muitų teisės aktuose jau taikomas nuo 2020 m. birželio 30 d.

               Su Protokolo dėl Airijos ir Šiaurės Airijos taikymu susijusios nuostatos bus taikomos nuo to momento, kai SMK nebebus taikomas Jungtinei Karalystei ir jos teritorijoje, išskyrus Šiaurės Airiją, kurioje SMK ir toliau bus taikomas po tos dienos, o Jungtinė Karalystė prisijungs prie Konvencijos kaip atskira susitariančioji šalis.

               Remiantis Konvencijos 15 straipsnio 3 dalimi, sprendimus, kuriais iš dalies keičiama Konvencija, turi įgyvendinti susitariančiosios šalys pagal savo teisės aktų nuostatas.

               3.Pozicija, kurios turi būti laikomasi Sąjungos vardu

                  Siūloma pozicija, kurios turi būti laikomasi Sąjungos vardu, yra iš dalies pakeisti Konvencijos I ir III priedėlius, siekiant juos suderinti su:

                  ·Sąjungos muitų teisės aktais, reglamentuojančiais Sąjungos tranzito procedūras, visų pirma su iš dalies pakeistu Įgyvendinimo akto 311 straipsniu, kuriuo nustatomos taisyklės, taikomos prašymui perduoti skolos muitinei išieškojimą, ir Įgyvendinimo akto 72–04 priedu dėl popieriuje surašytų bendrosios garantijos ir atleidimo nuo pareigos pateikti garantiją sertifikatų, naudojamų vykdant veiklos tęstinumo procedūrą, galiojimo;

                  ·Protokolo dėl Airijos ir Šiaurės Airijos, visų pirma, atitinkamais atvejais siekiant atskirti Jungtinę Karalystę, kiek tai susiję su Šiaurės Airija, taikymu.

               Siūloma pozicija atitinka bendrą prekybos politiką.

               Kadangi siūlomi Konvencijos pakeitimai užtikrintų, kad Konvencija bus visapusiškai suderinta su šiuo metu galiojančiais Sąjungos teisės aktais ir taip bus sudarytos vienodos sąlygos nuosekliai įgyvendinti nuostatas dėl Sąjungos tranzito ir bendrosios tranzito procedūros, jie duotų didelės ir apčiuopiamos naudos tiek verslininkams, tiek muitinių administracijoms.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Konvencijos 15 straipsnio 3 dalyje nustatyta, kad ES ir bendrojo tranzito šalių jungtinis komitetas priima sprendimus dėl Konvencijos priedėlių pakeitimų.

               4.1.2.Taikymas aptariamuoju atveju

               Jungtinis komitetas yra susitarimu, būtent Konvencija dėl bendrosios tranzito procedūros, įsteigtas organas.

               Sprendimas, kurį Jungtinio komiteto prašoma priimti, yra teisinę galią turintis aktas. Vadovaujantis Konvencijos 15 straipsnio 3 dalimi ir 20 straipsniu, numatomas aktas bus privalomas pagal tarptautinę teisę.

               Numatomu aktu Konvencijos institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su tikslu užtikrinti veiksmingas prekėms taikomas sienos kirtimo procedūras. Taigi pagrindinis numatomo akto tikslas ir turinys yra susiję su bendra prekybos politika.

               Todėl siūlomo sprendimo materialinis teisinis pagrindas yra SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.

               5.Siūlomo akto skelbimas

               Jungtinio komiteto aktu Konvencija ir jos priedėliai bus iš dalies keičiami, todėl priimtas aktas turėtų būti paskelbtas Europos Sąjungos oficialiajame leidinyje.

               2021/0002 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi 1987 m. gegužės 20 d. Konvencija dėl bendrosios tranzito procedūros įsteigtame ES ir bendrojo tranzito šalių jungtiniame komitete, dėl Konvencijos pakeitimų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)1987 m. gegužės 20 d. Europos ekonominė bendrija, Austrijos Respublika, Suomijos Respublika, Islandijos Respublika, Norvegijos Karalystė, Švedijos Karalystė ir Šveicarijos Konfederacija sudarė Konvenciją dėl bendrosios tranzito procedūros
                  12
                (toliau – Konvencija) ir ji įsigaliojo 1988 m. sausio 1 d.;

               (2)remiantis Konvencijos 15 straipsnio 3 dalies a punktu, ta Konvencija įsteigtas Jungtinis komitetas gali priimti sprendimus dėl Konvencijos priedėlių pakeitimų;

               (3)2021 m. pradžioje Jungtinis komitetas turi priimti sprendimą dėl Konvencijos I ir III priedėlių pakeitimo;

               (4)tikslinga nustatyti poziciją, kurios Sąjungos vardu turi būti laikomasi Jungtiniame komitete, nes sprendimas dėl Konvencijos I ir III priedėlių pakeitimo Sąjungai bus privalomas;

               (5)iš dalies pakeistas Komisijos įgyvendinimo reglamento (ES) 2015/2447
                  13
                (toliau – Įgyvendinimo aktas) 311 straipsnis, kuriuo nustatomos taisyklės, taikomos prašymui perduoti skolos muitinei išieškojimą
                  14
               . Pagal naujas 3 ir 4 dalis, jei tranzito operacijoje dalyvaujančios šalies muitinė gauna įrodymų, kad skolos atsiradimą lėmę veiksmai įvykdyti toje teritorijoje, kurioje ji veikia, ta muitinė turėtų paprašyti išvykimo šalies perduoti jai atsakomybę pradėti išieškojimą. Išvykimo šalis per tam tikrą laikotarpį turėtų patvirtinti, ar ji perduoda prašančiajai muitinei kompetenciją pradėti išieškojimą. Todėl atitinkamai turėtų būti pakeistas Konvencijos I priedėlio 50 straipsnis, kuris yra analogiškas Įgyvendinimo akto 311 straipsnio nuostatoms;

               (6)iš dalies pakeistas Įgyvendinimo akto 72–04 priedas, kuriame aprašoma Sąjungos tranzito veiklos tęstinumo procedūra
                  15
               . Tam, kad tranzito veiklos tęstinumo procedūra būtų lankstesnė ir sumažėtų formalumų bei muitinių patiriamų išlaidų, buvo pratęstas popieriuje surašytų bendrosios garantijos sertifikatų ir atleidimo nuo pareigos pateikti garantiją sertifikatų galiojimas. Todėl Konvencijos I priedėlio 79 straipsnis ir Konvencijos I priedėlio II priedo III skyriaus 19.3 punktas, kuris yra analogiškas Įgyvendinimo akto 72–04 priedo I dalies III skyriaus 19.3 punktui, turėtų būti atitinkamai iš dalies pakeisti;

               (7)kai SMK nebebus taikomas Jungtinei Karalystei ir jos teritorijoje, išskyrus Šiaurės Airiją, Jungtinė Karalystė prisijungs prie Konvencijos kaip atskira susitariančioji šalis
                  16
                ir bus taikomas Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolas dėl Airijos ir Šiaurės Airijos
                  17
               . Konvencijoje pateikiamos nuorodos į ES valstybių narių, bendrojo tranzito šalių pavadinimus ir atitinkamus šalių kodus. Todėl būtina padaryti atitinkamus Konvencijos III priedėlio pakeitimus, siekiant nurodyti, kad Jungtinė Karalystė yra bendrojo tranzito šalis ir kad SMK, visų pirma jo nuostatos dėl garantijų, taikomas Šiaurės Airijoje,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi 33-iajame ar vėlesniame Jungtinio komiteto posėdyje arba laikantis rašytinės procedūros dėl tos Konvencijos priedėlių pakeitimų, grindžiama prie šio sprendimo pridėtu Jungtinio komiteto sprendimo projektu.

               Neesminiams Jungtinio komiteto sprendimo projekto pakeitimams Sąjungos atstovai Jungtiniame komitete gali pritarti be tolesnio Tarybos sprendimo.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        Angl. Common Transit Countries (CTC) – bendrojo tranzito šalys.

                     (2)

                        OL L 226, 1987 8 13, p. 2

                     (3)

                        2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1), 226 ir 227 straipsniai.

                     (4)

                        Nė vienai susitariančiajai šaliai nepareiškus prieštaravimų.

                     (5)

                        2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

                     (6)

                        OL L 29, 2020 1 31, p. 7.

                     (7)

                        2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

                     (8)

                        2019 m. rugsėjo 10 d. Komisijos įgyvendinimo reglamentas (ES) 2019/1394, kuriuo dėl tam tikrų prekių išleidimo į laisvą apyvartą ir išvežimo iš Sąjungos muitų teritorijos priežiūros taisyklių iš dalies keičiamas ir ištaisomas Įgyvendinimo reglamentas (ES) 2015/2447 (OL L 234, 2019 9 11, p. 1).

                     (9)

                        2020 m. birželio 29 d. Komisijos įgyvendinimo reglamentas (ES) 2020/893, kuriuo iš dalies keičiamas Įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 206, 2020 6 30, p. 8).

                     (10)

                        2018 m. gruodžio 4 d. ES ir Bendrojo tranzito šalių jungtinio komiteto sprendimas Nr. 1/2018 dėl kvietimo Jungtinei Karalystei prisijungti prie Konvencijos dėl bendrosios tranzito procedūros [2018/1987] (OL L 317, 2018 12 14, p. 47).

                     (11)

                        OL L 29, 2020 1 31, p. 102.

                     (12)

                        OL L 226, 1987 8 13, p. 2

                     (13)

                        2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

                     (14)

                        2019 m. rugsėjo 10 d. Komisijos įgyvendinimo reglamentas (ES) 2019/1394, kuriuo dėl tam tikrų prekių išleidimo į laisvą apyvartą ir išvežimo iš Sąjungos muitų teritorijos priežiūros taisyklių iš dalies keičiamas ir ištaisomas Įgyvendinimo reglamentas (ES) 2015/2447 (OL L 234, 2019 9 11, p. 1).

                     (15)

                        2020 m. birželio 29 d. Komisijos įgyvendinimo reglamentas (ES) 2020/893, kuriuo iš dalies keičiamas Įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 206, 2020 6 30, p. 8).

                     (16)

                        2018 m. gruodžio 4 d. ES ir Bendrojo tranzito šalių jungtinio komiteto sprendimas Nr. 1/2018 dėl kvietimo Jungtinei Karalystei prisijungti prie Konvencijos dėl bendrosios tranzito procedūros [2018/1987] (OL L 317, 2018 12 14, p. 47).

                     (17)

                        OL L 29, 2020 1 31, p. 102.

    ---documentbreak---

               EUROPOS KOMISIJA
            Briuselis, 2021 01 13
            COM(2021) 6 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi 1987 m. gegužės 20 d. Konvencija dėl bendrosios tranzito procedūros įsteigtame ES ir bendrojo tranzito šalių jungtiniame komitete, dėl Konvencijos pakeitimų

               PROJEKTAS
                  1987 m. gegužės 20 d. Konvencija dėl bendrosios tranzito procedūros įsteigto ES ir bendrojo tranzito šalių jungtinio komiteto SPRENDIMAS Nr. .../2021
                  2021 m. … … d.
                  kuriuo iš dalies keičiami tos Konvencijos I ir III priedėliai

               ES IR BENDROJO TRANZITO ŠALIŲ JUNGTINIS KOMITETAS,

               atsižvelgdamas į 1987 m. gegužės 20 d. Konvenciją dėl bendrosios tranzito procedūros, ypač į jos 15 straipsnio 3 dalies a punktą,

               kadangi:

               (1)pagal 1987 m. gegužės 20 d. Konvencijos dėl bendrosios tranzito procedūros
                  1
                (toliau – Konvencija) 15 straipsnio 3 dalies a punktą ta Konvencija įsteigtam Jungtiniam komitetui pavesta priimti sprendimus dėl Konvencijos priedėlių pakeitimų;

               (2)iš dalies pakeistas Komisijos įgyvendinimo reglamento (ES) 2015/2447
                  2
                311 straipsnis, kuriuo nustatomos taisyklės, taikomos prašymui perduoti skolos muitinei išieškojimą
                  3
               . Pagal naujas 3 ir 4 dalis, jei tranzito operacijoje dalyvaujančios šalies muitinė gauna įrodymų, kad skolos atsiradimą lėmę veiksmai įvykdyti toje teritorijoje, kurioje ji veikia, ta muitinė turėtų paprašyti išvykimo šalies perduoti jai atsakomybę pradėti išieškojimą. Išvykimo šalis per tam tikrą laikotarpį turėtų patvirtinti, ar ji perduoda prašančiajai muitinei kompetenciją pradėti išieškojimą. Todėl atitinkamai turėtų būti iš dalies pakeistas Konvencijos I priedėlio 50 straipsnis, kuris yra analogiškas Komisijos įgyvendinimo reglamento (ES) 2015/2447 311 straipsnio nuostatoms;

               (3)Komisijos įgyvendinimo reglamento (ES) 2015/2447 72–04 priedas, kuriame aprašoma Sąjungos tranzito veiklos tęstinumo procedūra, buvo iš dalies pakeistas
                  4
                ir yra taikomas nuo 2020 m. birželio 30 d. Pagal iš dalies pakeistą III skyriaus 19.3 punktą Įgyvendinimo reglamento (ES) 2015/2447 72–04 priede numatytų popieriuje surašytų bendrosios garantijos sertifikatų ir atleidimo nuo pareigos pateikti garantiją sertifikatų galiojimas pratęstas tam, kad tranzito veiklos tęstinumo procedūra būtų lankstesnė ir sumažėtų formalumų bei muitinių patiriamų išlaidų. Todėl Konvencijos I priedėlio 79 straipsnis ir Konvencijos I priedėlio II priedo III skyriaus 19.3 punktas, kuris yra analogiškas pirmiau minėto įgyvendinimo reglamento 72–04 priedo I dalies III skyriaus 19.3 punktui, turėtų būti atitinkamai iš dalies pakeisti. Šis pakeitimas taip pat turėtų būti taikomas nuo 2020 m. birželio 30 d., kad garantams būtų sudarytos vienodos sąlygos pagal Sąjungos muitų teisės aktus ir Konvenciją;

               (4)garanto įsipareigojimų formos pateiktos Konvencijos III priedėlio C1, C2, C4, C5 ir C6 prieduose. Tose formose išvardytos Sąjungos valstybės narės ir kitos Konvencijos susitariančiosios šalys. ES ir bendrojo tranzito šalių jungtinio komiteto sprendimu Nr. 2/2018
                  5
                išbraukiamos nuorodos į Jungtinę Karalystę kaip Sąjungos valstybę narę ir įtraukiama nuoroda į Jungtinę Karalystę kaip bendrojo tranzito šalį nuo dienos, kurią įsigalioja Jungtinės Karalystės, kaip atskiros susitariančiosios šalies, prisijungimas. Tačiau taikant Protokolą dėl Airijos ir Šiaurės Airijos
                  6
               , kai atliekamos Sąjungos tranzito operacijos, Šiaurės Airija turėtų būti į sąrašą įtraukta taip, kad būtų aišku, jog bet kuri ES valstybėse narėse galiojanti garantija taip pat galioja ir Šiaurės Airijoje;

               (5)taikant Protokolą dėl Airijos ir Šiaurės Airijos ir vadovaujantis Reglamento (EB) Nr. 471/2009
                  7
                5 straipsnio 2 dalimi, siekiant atskirti Jungtinę Karalystę, kiek tai susiję su Šiaurės Airija, buvo įvestas naujas kodas „XI“
                  8
               . Konvencijos III priedėlio A2 ir B1 prieduose apibrėžtų šalių kodų naudojimas turėtų būti atitinkamai iš dalies pakeistas;

               (6)siekiant užtikrinti tinkamą naujojo kodo „XI“ taikymą, visos Konvencijoje pateiktos nuorodos, susijusios su šalių kodų naudojimu, turėtų būti pateiktos Konvencijos III priedėlio A2 arba B1 priede;

               (7)ES ir bendrojo tranzito šalių jungtinio komiteto sprendimas Nr. 2/2018 įsigalioja 2021 m. sausio 1 d. po to, kai 2019 m. gruodžio 4 d. įsigaliojo ES ir bendrojo tranzito šalių jungtinio komiteto sprendimas Nr. 1/2019
                  9
               . Sprendimu Nr. 1/2019 į Konvencijos III priedėlio C1, C2, C4, C5 ir C6 prieduose pateiktas garanto įsipareigojimų formas įtrauktas naujas pavadinimas „Šiaurės Makedonijos Respublika“, o Sprendimu Nr. 2/2018 C1, C2 ir C4 prieduose per klaidą vėl įrašytas senasis pavadinimas „buvusioji Jugoslavijos Respublika Makedonija“. Todėl į šias formas reikėtų vėl įtraukti naują pavadinimą „Šiaurės Makedonijos Respublika“;

               todėl Konvencija turėtų būti atitinkamai iš dalies pakeista,

               PRIĖMĖ ŠĮ SPRENDIMĄ

               1 straipsnis

               (1)Konvencijos I priedėlis iš dalies keičiamas taip, kaip nustatyta šio sprendimo A priede.

               (2)Konvencijos III priedėlis iš dalies keičiamas taip, kaip nustatyta šio sprendimo B priede.

               2 straipsnis

               Šis sprendimas įsigalioja jo priėmimo dieną.

               A priedo 2 ir 3 punktai taikomi nuo 2020 m. birželio 30 d.

               B priedo 1–4 punktai taikomi nuo Jungtinės Karalystės prisijungimo prie Konvencijos kaip susitariančiosios šalies dienos.

               Priimta …

                     Jungtinio komiteto vardu

                     Pirmininkas

               A priedas

               Konvencijos I priedėlis iš dalies keičiamas taip:

               (1)50 straipsnis papildomas 3 ir 4 dalimis:

               „3. Jei bendrojo tranzito operacijoje dalyvaujančios šalies muitinė dar nepasibaigus 114 straipsnio 2 dalies a punkte nurodytam terminui gauna įrodymų, kad vieta, kurioje įvykdyti skolos atsiradimą lėmę veiksmai, yra toje teritorijoje, kurioje ji veikia, ta muitinė nedelsdama ir bet kokiu atveju per tą laikotarpį išsiunčia išvykimo šalies muitinei tinkamai pagrįstą prašymą perduoti prašančiajai muitinei atsakomybę pradėti išieškojimą.

               4. Išvykimo šalies muitinė patvirtina, kad gavo pagal 3 dalį pateiktą prašymą, ir per 28 dienas nuo prašymo išsiuntimo dienos informuoja prašančiąją muitinę, ar sutinka patenkinti tą prašymą ir perduoti prašančiajai institucijai atsakomybę pradėti išieškojimą.“

               (2)79 straipsnyje:

               (a)2 dalis pakeičiama taip:

               „2. Bendrosios garantijos sertifikato arba atleidimo nuo pareigos pateikti garantiją sertifikato galiojimo laikotarpis neviršija penkerių metų. Tačiau garantijos muitinės įstaiga tą laikotarpį gali vieną kartą pratęsti ne ilgesniam kaip penkerių metų laikotarpiui.“

               (b)po 2 dalies įterpiamos 3 ir 4 dalys:

               „3. Jeigu sertifikato galiojimo laikotarpiu garantijos muitinės įstaiga informuojama apie tai, kad dėl daugybės pakeitimų sertifikatas sunkiai įskaitomas ir išvykimo muitinės įstaiga gali jį atmesti, garantijos muitinės įstaiga tą sertifikatą pripažįsta negaliojančiu ir, jei reikia, išduoda naują sertifikatą.

               4. Sertifikatai, kurių galiojimo laikotarpis yra dveji metai, toliau galioja. Garantijos muitinės įstaiga jų galiojimo laikotarpį gali pratęsti ne ilgesniam kaip penkerių metų laikotarpiui.“

               (3)II priedo III skyriaus 19.3 punktas pakeičiamas taip:

               „19.3 Bendrosios garantijos sertifikato arba atleidimo nuo pareigos pateikti garantiją sertifikato galiojimo laikotarpis neviršija penkerių metų. Tačiau garantijos muitinės įstaiga tą laikotarpį gali vieną kartą pratęsti ne ilgesniam kaip penkerių metų laikotarpiui.

               Jeigu sertifikato galiojimo laikotarpiu garantijos muitinės įstaiga informuojama apie tai, kad dėl daugybės pakeitimų sertifikatas sunkiai įskaitomas ir išvykimo muitinės įstaiga gali jį atmesti, garantijos muitinės įstaiga tą sertifikatą pripažįsta negaliojančiu ir, jei reikia, išduoda naują sertifikatą.

               Sertifikatai, kurių galiojimo laikotarpis yra dveji metai, toliau galioja. Garantijos muitinės įstaiga jų galiojimo laikotarpį gali pratęsti ne ilgesniam kaip penkerių metų laikotarpiui.“

               B priedas

               Konvencijos III priedėlis iš dalies keičiamas taip:

               (1)A1 priedo II antraštinės dalies II skyriaus B punkto „Tranzito deklaracijoje pateikiama informacija (duomenys)“ įtraukos „GARANTIJOS NUORODA“ 2 laukelio tekstas „(dviraidis šalies ISO kodas)“ pakeičiamas į

               „(A2 priede pateiktas šalies kodas)“.

               (1)A2 priedo 1 punktas papildomas tokiu sakiniu:

               „Šiaurės Airija naudoja XI.“.

               (2)A4 priedo 1 punkto 2 laukelio tekstas „(dviraidis šalies ISO kodas)“ pakeičiamas į

               „(A2 priede pateiktas šalies kodas)“.

               (3)B1 priedo 51 langelis iš dalies keičiamas taip:

               (a)tekstas „GB
                     Jungtinė Karalystė“ pakeičiamas į

               „GB
                     Jungtinė Karalystė (išskyrus Šiaurės Airiją)“;

               (b)sąrašas papildomas šiuo punktu:

               „XI
                     Šiaurės Airija“.

               (4)C1 priedo 1 punktas iš dalies keičiamas taip:

               (a)tekstas „buvusiajai Jugoslavijos Respublikai Makedonijai“ pakeičiamas tekstu „Šiaurės Makedonijos Respublikai“;

               (b)prieš 3 galinę išnašą prie teksto „Jungtinei Didžiosios Britanijos ir Šiaurės Airijos Karalystei3“ įrašoma 3a galinė išnaša, kurioje pateikiamas šis tekstas:

               „Remiantis Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolu dėl Airijos ir Šiaurės Airijos, šios garantijos tikslais Šiaurės Airija laikoma Europos Sąjungos dalimi. Todėl Europos Sąjungos muitų teritorijoje įsisteigęs garantas nurodo paslaugos adresą arba paskiria agentą Šiaurės Airijoje, jeigu garantija gali būti naudojama jos teritorijoje. Tačiau jeigu su bendruoju tranzitu susijusi garantija galioja ir Europos Sąjungoje, ir Jungtinėje Karalystėje, paslaugos adresas arba paskirtas agentas gali būti skirti visoms Jungtinės Karalystės dalims, įskaitant Šiaurės Airiją.“;

               (5)C2 priedo 1 punktas iš dalies keičiamas taip:

               (a)tekstas „buvusiajai Jugoslavijos Respublikai Makedonijai“ pakeičiamas tekstu „Šiaurės Makedonijos Respublikai“;

               (b)prie teksto „Jungtinei Didžiosios Britanijos ir Šiaurės Airijos Karalystei“ įrašoma 2a galinė išnaša, kurioje pateikiamas šis tekstas:

               „Remiantis Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolu dėl Airijos ir Šiaurės Airijos, šios garantijos tikslais Šiaurės Airija laikoma Europos Sąjungos dalimi. Todėl Europos Sąjungos muitų teritorijoje įsisteigęs garantas nurodo paslaugos adresą arba paskiria agentą Šiaurės Airijoje, jeigu garantija gali būti naudojama jos teritorijoje. Tačiau jeigu su bendruoju tranzitu susijusi garantija galioja ir Europos Sąjungoje, ir Jungtinėje Karalystėje, paslaugos adresas arba paskirtas agentas gali būti skirti visoms Jungtinės Karalystės dalims, įskaitant Šiaurės Airiją.“;

               (6)C4 priedo 1 punktas iš dalies keičiamas taip:

               (a)tekstas „buvusiajai Jugoslavijos Respublikai Makedonijai“ pakeičiamas tekstu „Šiaurės Makedonijos Respublikai“;

               (b)prieš 3 galinę išnašą prie teksto „Jungtinei Didžiosios Britanijos ir Šiaurės Airijos Karalystei3“ įrašoma 3a galinė išnaša, kurioje pateikiamas šis tekstas:

               „Remiantis Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolu dėl Airijos ir Šiaurės Airijos, šios garantijos tikslais Šiaurės Airija laikoma Europos Sąjungos dalimi. Todėl Europos Sąjungos muitų teritorijoje įsisteigęs garantas nurodo paslaugos adresą arba paskiria agentą Šiaurės Airijoje, jeigu garantija gali būti naudojama jos teritorijoje. Tačiau jeigu su bendruoju tranzitu susijusi garantija galioja ir Europos Sąjungoje, ir Jungtinėje Karalystėje, paslaugos adresas arba paskirtas agentas gali būti skirti visoms Jungtinės Karalystės dalims, įskaitant Šiaurės Airiją.“;

               (7)C5 priedo 7 eilutė iš dalies keičiama taip:

               (1)prie teksto „Jungtinė Karalystė“ įrašoma išnaša (**), kurioje pateikiamas šis tekstas:

               (2)„(**) Remiantis Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolu dėl Airijos ir Šiaurės Airijos, šios garantijos tikslais Šiaurės Airija turėtų būti laikoma Europos Sąjungos dalimi.“.

               (8)C6 priedo 6 eilutė iš dalies keičiama taip:

               (1)prie teksto „Jungtinė Karalystė“ įrašoma išnaša (**), kurioje pateikiamas šis tekstas:

               (2)„(**) Remiantis Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolu dėl Airijos ir Šiaurės Airijos, šios garantijos tikslais Šiaurės Airija turėtų būti laikoma Europos Sąjungos dalimi.“.

                     (1)

                        OL L 226, 1987 8 13, p. 2.

                     (2)

                        2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

                     (3)

                        2019 m. rugsėjo 10 d. Komisijos įgyvendinimo reglamentas (ES) 2019/1394, kuriuo dėl tam tikrų prekių išleidimo į laisvą apyvartą ir išvežimo iš Sąjungos muitų teritorijos priežiūros taisyklių iš dalies keičiamas ir ištaisomas Įgyvendinimo reglamentas (ES) 2015/2447 (OL L 234, 2019 9 11, p. 1).

                     (4)

                        2020 m. birželio 29 d. Komisijos įgyvendinimo reglamentas (ES) 2020/893, kuriuo iš dalies keičiamas Įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 206, 2020 6 30, p. 8).

                     (5)

                        OL L 317, 2018 12 14, p. 48.

                     (6)

                        Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos protokolas dėl Airijos ir Šiaurės Airijos (OL L 29, 2020 1 31, p. 102).

                     (7)

                        2009 m. gegužės 6 d. Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis, ir panaikinantis Tarybos reglamentą (EB) Nr. 1172/95 (OL L 152, 2009 6 16, p. 23).

                     (8)

                        2020 m. spalio 12 d. Komisijos įgyvendinimo reglamentas (ES) 2020/1470 dėl šalių ir teritorijų nomenklatūros, taikomos Europos tarptautinės prekybos prekėmis statistikai, ir kitos verslo statistikos geografinio suskirstymo (OL L 334, 2020 10 13, p. 2).

                     (9)

                        OL L 103, 2020 4 3, p. 47.


               EUROPOS KOMISIJA
            Briuselis, 2021 01 27
            COM(2021) 27 final
            2021/0014(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Prekybos komitete dėl Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo XII priedo (Viešieji pirkimai) 1 priedėlio dalinio pakeitimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi Europos Sąjungos bei jos valstybių narių ir Kolumbijos, Ekvadoro bei Peru prekybos susitarimu įsteigtame (toliau – Prekybos susitarimas) Prekybos komitete, ypač atsižvelgiant į šio susitarimo 191 straipsnį.

               Prekybos susitarimo 191 straipsnyje išdėstytos procedūros, kuriomis vadovaudamasi Šalis gali keisti arba ištaisyti su ja susijusią viešųjų pirkimų taikymo sritį pagal Prekybos susitarimo VI antraštinę dalį.

               Prekybos susitarimo XII priedo (Viešieji pirkimai) 1 priedėlio A skirsnio 1 poskirsnyje (Centrinės valdžios subjektai) nustatyti Kolumbijos centrinės valdžios subjektai, kurių viešiesiems pirkimams taikoma VI antraštinė dalis.

               2019 m. spalio 17 d. Bogotoje vykusiame Viešųjų pirkimų pakomitečio posėdyje Kolumbija informavo Sąjungą apie savo ketinimą atnaujinti centrinio lygmens perkančiųjų subjektų sąrašą, į jį įtraukiant po 2011 m. įsteigtas šešias agentūras, kurios priklauso vykdomajam lygmeniui. Tuo metu, kai 2010 m. buvo užbaigtos derybos dėl Sąjungos ir Kolumbijos prekybos susitarimo, kompetencija, kuria šiuo metu naudojasi tokios agentūros, buvo priskirta ministerijų lygmens perkantiesiems subjektams. Tos agentūros šiuo metu nėra įtrauktos į Kolumbijos centrinio lygmens perkančiųjų subjektų sąrašą.

               Sąjunga ir Kolumbija susitarė pakeisti Prekybos susitarimo XII priedo 1 priedėlio A skirsnio 1 poskirsnį. Sąjunga ir Kolumbija susitarė, kad tokiam atnaujinimui nereikėtų jokių kompensacinių priemonių, nes tai yra nedidelis pakeitimas pagal Prekybos susitarimo 191 straipsnio 2 dalį.

               Sprendimą pakeisti Prekybos susitarimo XII priedo 1 priedėlio A skirsnio 1 poskirsnį Sąjunga ir Kolumbija (toliau – atitinkama Susitarimą pasirašiusi Andų šalis) gali priimti Prekybos susitarimu įsteigtame Prekybos komitete pagal Prekybos susitarimo 14 straipsnio 3 dalį kartu su 12 straipsnio 4 dalimi, kadangi jis yra išimtinai susijęs su jų dvišaliais santykiais.

               2.Pasiūlymo aplinkybės

               2.1.Prekybos susitarimas

               Prekybos susitarimu siekiama atverti Europos Sąjungos bei jos valstybių narių ir Kolumbijos, Ekvadoro bei Peru rinkas ir padidinti prekybos santykių stabilumą.

               Vienas iš pagrindinių Prekybos susitarimo tikslų – veiksmingas ir abipusis Šalių viešųjų pirkimų rinkų atvėrimas. Prekybos susitarimo VI antraštinės dalies dėl viešųjų pirkimų tikslai yra dvilypiai: nustatyti viešųjų pirkimų drausmės nuostatas, kuriomis siekiama užtikrinti, kad viešųjų pirkimų sutartys būtų sudarytos skaidriai, veiksmingai ir laikantis nediskriminavimo principo, ir abipusiai atverti viešųjų pirkimų rinkas konkursų dalyviams, prekėms bei paslaugoms iš kitos Šalies. Atsižvelgdamos į tai, Sąjunga ir Kolumbija dvišaliu pagrindu susitarė dėl abipusės prieigos prie viena kitos konkursų, apibrėžtų skyriaus dėl viešųjų pirkimų taikymo srityje. Skyriaus dėl viešųjų pirkimų taikymo sritimi apibrėžta, kokiems pavieniams viešiesiems pirkimams būtų taikomos derybomis sutartos procesinės ir materialinės taisyklės.

               Sąjunga ir Kolumbija susitarė, kad Kolumbijos centrinio lygmens perkančiųjų subjektų sąrašas turėtų būti atnaujintas įtraukiant tas šešias agentūras, kaip nustatyta šiame sprendime.

               Todėl Sąjunga ir Kolumbija susitarė pakeisti Prekybos susitarimo XII priedo 1 priedėlio A skirsnio 1 poskirsnį be kompensacinių priemonių, nes tai yra nedidelis pakeitimas pagal Prekybos susitarimo 191 straipsnio 2 dalį.

               2.2.Prekybos komitetas

               Prekybos susitarimo 12 straipsniu įsteigtas Prekybos komitetas prižiūri ir palengvina Prekybos susitarimo įgyvendinimą ir tinkamą jo nuostatų taikymą; vertina Prekybos susitarimo taikymo rezultatus, visų pirma Šalių prekybos ir ekonomikos santykių raidą; prižiūri visų pagal Prekybos susitarimą įsteigtų specialiųjų organų darbą ir teikia veiklos rekomendacijas; vertina ir priima sprendimus bet kokiais klausimais, perduodamais specialiųjų organų, ir priima savo darbo tvarkos taisykles, posėdžių tvarkaraštį ir jų darbotvarkę. Prekybos komitetas sprendimus priima bendru sutarimu. Priimti sprendimai Šalims privalomi, jos imasi būtinų jų įgyvendinimo priemonių. Prekybos susitarimo 12 straipsnio 4 dalyje nustatytais atvejais visus sprendimus priima Sąjunga ir atitinkama Susitarimą pasirašiusi Andų šalis ir tie sprendimai taikomi tik toms dviem Šalims su sąlyga, kad tie sprendimai nedaro poveikio kitos Susitarimą pasirašiusios Andų šalies teisėms ir įsipareigojimams (14 straipsnio 3 dalis).

               2.3.Numatomas Prekybos komiteto aktas

               2019 m. spalio 17 d. Bogotoje vykusiame 6-ajame Viešųjų pirkimų pakomitečio posėdyje Kolumbija informavo Sąjungą apie savo ketinimą atnaujinti centrinio lygmens perkančiųjų subjektų sąrašą, į jį įtraukiant po 2011 m. įsteigtas šešias agentūras, kurios priklauso vykdomajam lygmeniui.

               Numatomo akto tikslas – pakeisti Prekybos susitarimo XII priedo (Viešieji pirkimai) 1 priedėlio A skirsnio 1 poskirsnį (Centrinės valdžios subjektai), kuriame nustatyti Kolumbijos centrinės valdžios subjektai, kurių viešiesiems pirkimams taikoma VI antraštinė dalis.

               Siūlomu pakeitimu bus atnaujintas centrinio lygmens perkančiųjų subjektų sąrašas, į jį įtraukiant po 2011 m. įsteigtas šešias agentūras, kurios priklauso vykdomajam lygmeniui.

               Numatomas aktas Šalims privalomas pagal Prekybos susitarimo 14 straipsnio 2 dalį, kurioje nustatyta: „Prekybos komiteto sprendimai Šalims yra privalomi ir jos imasi visų reikiamų priemonių jiems įgyvendinti“.

               3.Pozicija, kurios turi būti laikomasi Sąjungos vardu

               Tarybos prašoma priimti sprendimą, kuriuo nustatoma pozicija, kurios Europos Sąjungos vardu turi būti laikomasi dėl Europos Sąjungos ir Kolumbijos bei Peru Prekybos komiteto sprendimo, kuriuo keičiamas Prekybos susitarimo XII priedo (Viešieji pirkimai) 1 priedėlio A skirsnio 1 poskirsnis (Centrinės valdžios subjektai), kuriame nustatyti Kolumbijos centrinės valdžios subjektai, kurių viešiesiems pirkimams taikoma VI antraštinė dalis, projekto.

               Pozicija, kurios Europos Sąjungos vardu turi būti laikomasi dėl siūlomo dalinio pakeitimo, turi atitikti prie šio sprendimo pridedamą Prekybos komiteto sprendimo projektą.

               Minėtu daliniu pakeitimu siekiama atnaujinti centrinio lygmens perkančiųjų subjektų sąrašą, į jį įtraukiant po 2011 m. įsteigtas šešias agentūras, kurios priklauso vykdomajam lygmeniui. Tuo metu, kai 2010 m. buvo užbaigtos derybos dėl Sąjungos ir Kolumbijos prekybos susitarimo, kompetencija, kuria šiuo metu naudojasi tokios agentūros, buvo priskirta ministerijų lygmens perkantiesiems subjektams. Tos agentūros šiuo metu nėra įtrauktos į Kolumbijos centrinio lygmens perkančiųjų subjektų sąrašą.

               Prekybos susitarimo 191 straipsnyje (Taikymo srities pakeitimai ir taisymai) numatyta galimybė keisti VI antraštinės dalies dėl viešųjų pirkimų taikymo sritį. Pagal 191 straipsnio 4 dalį Prekybos komitetui suteikti įgaliojimai pritarti tokiam Šalių pasiūlytam pakeitimui – pakeisti susijusį priedą, t. y. Prekybos susitarimo XII priedą (Viešieji pirkimai).

               Atsižvelgiant į tai, kad sprendimas taikomas tik Sąjungai ir Kolumbijai, sprendimą Sąjunga ir Kolumbija gali priimti Prekybos komitete, kadangi jis yra išimtinai susijęs su jų dvišaliais santykiais pagal Susitarimo 14 straipsnio 3 dalį.

               Pasiūlymas priklauso išimtinei Europos Sąjungos kompetencijai. Todėl subsidiarumo principas netaikomas.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  1
               .

               4.1.2.Taikymas aptariamuoju atveju

               Prekybos komitetas yra įsteigtas susitarimu, būtent Europos Sąjungos bei jos valstybių narių ir Kolumbijos bei Peru prekybos susitarimu.

               Sprendimas, kurį turi priimti Prekybos komitetas, yra teisinę galią turintis aktas pagal Prekybos susitarimo 14 straipsnio 2 dalį. Numatomu aktu Prekybos susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu priimama pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys, t. y. viešųjų pirkimų taikymo srities pagal Prekybos susitarimo VI antraštinę dalį išplėtimas, priskiriamas prie bendros prekybos politikos.

               Todėl siūlomo sprendimo materialinis teisinis pagrindas yra SESV 207 straipsnis ir visų pirma jo 4 dalis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnio 4 dalies pirma pastraipa kartu su SESV 218 straipsnio 9 dalimi.

               5.Numatomo akto skelbimas

               Tarybos aktu bus iš dalies pakeistas Prekybos susitarimo XII priedo (Viešieji pirkimai) 1 priedėlio A skirsnio 1 poskirsnis (Centrinės valdžios subjektai), todėl tikslinga priimtą aktą paskelbti Europos Sąjungos oficialiajame leidinyje.

               2021/0014 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Prekybos komitete dėl Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo XII priedo (Viešieji pirkimai) 1 priedėlio dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Sąjungos bei jos valstybių narių ir Kolumbijos, Peru bei Ekvadoro prekybos susitarimą, ypač į jo 191 straipsnį,

               atsižvelgdama į Europos Komisijos pasiūlymą,

               kadangi:

               (1)Europos Sąjungos bei jos valstybių narių ir Kolumbijos bei Peru prekybos susitarimą Sąjunga pasirašė pagal Tarybos sprendimą 2012/735/ES
                  2
                 , Sąjunga ir Peru jį laikinai taiko nuo 2013 m. kovo 1 d., o Sąjunga ir Kolumbija – nuo 2013 m. rugpjūčio 1 d. Prekybos susitarimas buvo iš dalies pakeistas 2016 m. lapkričio 11 d. pasirašytu Ekvadoro prisijungimo protokolu
                  3
                pagal Tarybos sprendimą (ES) 2016/2369
                  4
                ir laikinai taikomas nuo 2017 m. sausio 1 d. (toliau – Prekybos susitarimas);

               (2)pagal Prekybos susitarimo 14 straipsnio 3 dalį kartu su 12 straipsnio 4 dalimi Prekybos komitete, įsteigtame Sąjungos ir Kolumbijos prekybos susitarimu, sprendimas gali būti priimamas tik dėl jų dvišalių santykių;

               (3)Prekybos komitetas priims sprendimą iš dalies pakeisti Prekybos susitarimo XII priedo 1 priedėlio A skirsnio 1 poskirsnį į Kolumbijos centrinio lygmens perkančiųjų subjektų sąrašą įtraukiant šešias agentūras;

               (4)tikslinga nustatyti poziciją, kurios Sąjungos vardu turi būti laikomasi Prekybos komitete, nes sprendimas iš dalies pakeisti Prekybos susitarimo XII priedo 1 priedėlio A skirsnio 1 poskirsnį Sąjungai bus privalomas pagal Prekybos susitarimo 14 straipsnio 2 dalį;

               (5)Prekybos susitarimo 191 straipsnyje išdėstytos procedūros, kuriomis vadovaudamasi Šalis gali keisti arba ištaisyti su ja susijusią viešųjų pirkimų taikymo sritį pagal Prekybos susitarimo VI antraštinę dalį;

               (6)Prekybos susitarimo XII priedo (Viešieji pirkimai) 1 priedėlio A skirsnio 1 poskirsnyje (Centrinės valdžios subjektai) nustatyti Kolumbijos centrinės valdžios subjektai, kurių viešiesiems pirkimams taikoma VI antraštinė dalis;

               (7)2019 m. spalio 17 d. Bogotoje vykusiame Viešųjų pirkimų pakomitečio posėdyje Kolumbija informavo Sąjungą apie savo ketinimą atnaujinti centrinio lygmens perkančiųjų subjektų sąrašą, į jį įtraukiant po 2011 m. įsteigtas šešias agentūras, kurios priklauso vykdomajam lygmeniui. Tuo metu, kai 2010 m. buvo užbaigtos derybos dėl Sąjungos ir Kolumbijos prekybos susitarimo, kompetencija, kuria šiuo metu naudojasi tokios agentūros, buvo priskirta ministerijų lygmens perkantiesiems subjektams. Šios agentūros šiuo metu nėra įtrauktos į Kolumbijos centrinio lygmens perkančiųjų subjektų sąrašą;

               (8)Sąjunga ir Kolumbija susitarė, kad Kolumbijos centrinio lygmens perkančiųjų subjektų sąrašas turėtų būti atnaujintas įtraukiant tas šešias agentūras;

               (9)todėl tikslinga iš dalies pakeisti Prekybos susitarimo XII priedo 1 priedėlio A skirsnio 1 poskirsnį. Sąjunga ir Kolumbija susitarė, kad tokiam atnaujinimui nereikėtų jokių kompensacinių priemonių, nes tai yra nedidelis pakeitimas pagal Prekybos susitarimo 191 straipsnio 2 dalį,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Prekybos komitete, grindžiama Prekybos komiteto sprendimo dėl Europos Sąjungos bei jos valstybių narių ir Kolumbijos, Ekvadoro bei Peru prekybos susitarimo XII priedo 1 priedėlio dalinio pakeitimo projektu, pridedamu prie šio sprendimo.

               2 straipsnis

               Priimtas Prekybos komiteto sprendimas skelbiamas Europos Sąjungos oficialiajame leidinyje.

               3 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        Sprendimo Vokietija / Taryba (OIV), C-399/12, ECLI:EU:C:2014:2258, 61–64 punktai.

                     (2)

                        2012 m. gegužės 31 d. Tarybos sprendimas 2012/735/ES dėl Europos Sąjungos bei jos valstybių narių ir Kolumbijos bei Peru prekybos susitarimo pasirašymo Sąjungos vardu ir laikino taikymo (OL L 354, 2012 12 21, p. 1).

                     (3)

                        Prisijungimo protokolas prie Europos Sąjungos bei jos valstybių narių ir Kolumbijos bei Peru prekybos susitarimo, kuriuo atsižvelgiama į Ekvadoro prisijungimą (OL L 356, 2016 12 24, p. 3).

                     (4)

                        2016 m. lapkričio 11 d. Tarybos sprendimas (ES) 2016/2369 dėl Prisijungimo protokolo prie Europos Sąjungos bei jos valstybių narių ir Kolumbijos bei Peru prekybos susitarimo, kuriuo atsižvelgiama į Ekvadoro prisijungimą, pasirašymo Sąjungos vardu ir laikino taikymo (OL L 356, 2016 12 24, p. 1).

    ---documentbreak---

               EUROPOS KOMISIJA
            Briuselis, 2021 01 27
            COM(2021) 27 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Prekybos komitete dėl Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo XII priedo (Viešieji pirkimai) 1 priedėlio dalinio pakeitimo

               PROJEKTAS

               ES IR KOLUMBIJOS, PERU BEI EKVADORO PREKYBOS KOMITETO SPRENDIMAS Nr. 2/2020

               2021 m. XX

               kuriuo iš dalies keičiamas Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo XII priedo (Viešieji pirkimai) 1 priedėlis

               PREKYBOS KOMITETAS,

               atsižvelgdamas į Europos Sąjungos bei jos valstybių narių ir Kolumbijos, Peru bei Ekvadoro prekybos susitarimą, ypač į jo 191 straipsnį,

               kadangi:

               (1)Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo (toliau – Prekybos susitarimas) 191 straipsnyje išdėstytos procedūros, kuriomis vadovaudamasi Šalis gali keisti arba ištaisyti su ja susijusią viešųjų pirkimų taikymo sritį pagal Prekybos susitarimo VI antraštinę dalį;

               (2)Prekybos susitarimo XII priedo 1 priedėlio A skirsnio 1 poskirsnyje (Centrinės valdžios subjektai) nustatyti Kolumbijos centrinės valdžios subjektai, kurių viešiesiems pirkimams taikoma VI antraštinė dalis;

               (3)2019 m. spalio 17 d. Bogotoje vykusiame Viešųjų pirkimų pakomitečio posėdyje Kolumbija informavo Sąjungą apie savo ketinimą atnaujinti centrinio lygmens perkančiųjų subjektų sąrašą, į jį įtraukiant po 2011 m. įsteigtas šešias agentūras, kurios priklauso vykdomajam lygmeniui. Tuo metu, kai 2010 m. buvo užbaigtos derybos dėl Sąjungos ir Kolumbijos prekybos susitarimo, kompetencija, kuria šiuo metu naudojasi tokios agentūros, buvo priskirta ministerijų lygmens perkantiesiems subjektams. Šios agentūros šiuo metu nėra įtrauktos į Kolumbijos centrinio lygmens perkančiųjų subjektų sąrašą;

               (4)Sąjunga ir Kolumbija susitarė, kad Kolumbijos centrinio lygmens perkančiųjų subjektų sąrašas turėtų būti atnaujintas įtraukiant tas šešias agentūras, kaip nustatyta šiame sprendime;

               (5)todėl tikslinga pakeisti Prekybos susitarimo XII priedo 1 priedėlio A skirsnio 1 poskirsnį. Sąjunga ir Kolumbija susitaria, kad tokiam atnaujinimui nereikėtų jokių kompensacinių priemonių, nes tai yra nedidelis pakeitimas pagal Prekybos susitarimo 191 straipsnio 2 dalį;

               (6)sprendimą iš dalies keisti Prekybos susitarimo XII priedo 1 priedėlio A skirsnio 1 poskirsnį Sąjunga ir Kolumbija (toliau – atitinkama susitarimą pasirašiusi Andų šalis) gali priimti Prekybos susitarimu įsteigtame Prekybos komitete pagal Prekybos susitarimo 14 straipsnio 3 dalį kartu su 4 straipsnio 12 dalimi, kadangi jis yra išimtinai susijęs su jų dvišaliais santykiais,

               PRIĖMĖ ŠĮ SPRENDIMĄ:

               1 straipsnis

               Prekybos susitarimo XII priedo (Viešieji pirkimai) 1 priedėlio A skirsnio 1 poskirsnyje centrinio lygmens perkančiųjų subjektų sąrašas papildomas šia antrašte ir šešiomis agentūromis:

               „Vykdomosios agentūros

               29. Agencia Nacional de Minería

               30. Agencia Nacional de Infraestructura

               31. Agencia Nacional de Seguridad Vial

               32. Agencia Nacional del Espectro

               33. Agencia Presidencial de Cooperación Internacional de Colombia

               34. Agencia de Desarrollo Rural“.

               2 straipsnis

               Dėl 1 straipsnyje nurodyto dalinio pakeitimo jokių kompensacinių priemonių nenustatoma.

               3 straipsnis

               Šis sprendimas įsigalioja [...].

               Šis sprendimas rengiamas Prekybos susitarimo Šalių oficialiosiomis kalbomis; visi tekstai yra autentiški.

               Priimta [...]

                        Prekybos komiteto vardu


               EUROPOS KOMISIJA
            Briuselis, 2021 01 27
            COM(2020) 834 final/2
            2020/0368(NLE)
            COM(2020) 834 final of 10.12.2020 downgraded on 27.1.2021
            Pasiūlymas
            TARYBOS SPRENDIMAS
            kuriuo pagal SESV 218 straipsnio 9 dalį nustatoma Sąjungos pozicija dėl Jungtinio komiteto sprendimo dėl grėsmės nekeliančių prekių nustatymo projekto

               AIŠKINAMASIS MEMORANDUMAS

               1.Pasiūlymo dalykas

               Komisija siūlo Tarybai patvirtinti poziciją, kurios Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) įsteigtame Jungtiniame komitete, dėl Jungtinio komiteto sprendimo, kuriuo nustatomos sąlygos, kuriomis laikoma, kad prekės nebus Šiaurės Airijoje perdirbamos komerciniais tikslais, ir sąlygos, kuriomis laikoma, kad nėra grėsmės, kad į Šiaurės Airiją įvežtos prekės vėliau bus vežamos į Sąjungą.

               2.Pasiūlymo aplinkybės

                  Protokolo dėl Airijos ir Šiaurės Airijos (toliau – Protokolas) 5 straipsnio 1 dalyje nustatoma į Šiaurės Airiją įvežamoms prekėms taikytina muitų tvarka:

               –už prekes, tiesiogiai įvežamas į Šiaurės Airiją iš kitos Jungtinės Karalystės dalies, muitai nemokami, išskyrus atvejus, kai esama grėsmės, kad tos prekės vėliau bus vežamos į Sąjungą;

               –už prekes, tiesiogiai įvežamas į Šiaurės Airiją ne iš Jungtinės Karalystės, o iš kitų trečiųjų šalių, mokami Jungtinėje Karalystėje taikomi muitai, išskyrus atvejus, kai esama grėsmės, kad tos prekės vėliau bus vežamos į Sąjungą.

                  Vadovaujantis Protokolo 5 straipsnio 2 dalimi, laikoma, kad grėsmės, kad į Šiaurės Airiją įvežtos prekės vėliau bus vežamos į Sąjungą, esama visada, išskyrus atvejus, kuriais nustatoma, kad konkrečios prekės:

               –nebus Šiaurės Airijoje perdirbamos komerciniais tikslais;

               –atitinka Jungtinio komiteto nustatytus kriterijus, kuriais remiantis nustatoma, kad nėra grėsmės, kad prekės vėliau bus vežamos į Sąjungą.

                  Protokolo 5 straipsnio 2 dalyje numatyta, kad Jungtinis komitetas turi priimti sprendimą, kuriuo būtų nustatytos sąlygos, kuriomis šie reikalavimai, kuriuos turi atitikti prekės, kad būtų laikoma, kad nėra grėsmės, kad jos bus iš Šiaurės Airijos vežamos į Sąjungą, būtų laikomi tenkinamais.

               3.Pozicija, kurios turi būti laikomasi Sąjungos vardu

               Sąlygos, kuriomis laikoma, kad nėra grėsmės, kad prekės bus vežamos į Sąjungą

               Laikyti, kad nėra grėsmės, kad į Šiaurės Airiją įvežtos prekės vėliau bus vežamos į Sąjungą, galima vienu iš šių atvejų:

               ·jei dėl taikomų muitų tarifų skirtumo nėra ekonominių paskatų vežti prekes į ES per Šiaurės Airiją, t. y. jei:

               ·iš Didžiosios Britanijos įvežamoms prekėms taikomas nulinis muitų tarifas;

               ·iš trečiųjų šalių įvežamoms prekėms taikomas ES muitų tarifas yra mažesnis nei Jungtinės Karalystės muitų tarifas arba yra jam lygus;

               jei kitais būdais, visų pirma pripažįstant importuotoją prekiautoju, kuris prekes parduoda tik Šiaurės Airijoje esantiems galutiniams vartotojams (toliau – patikimų prekiautojų programa), užtikrinama, kad grėsmė, kad tos prekės vėliau bus vežamos į ES, būtų minimali. Protokolo 5 straipsnio 1 dalies įgyvendinimas taikant patikimų prekiautojų programą turi būti itin atidžiai stebimas Sąjungos. Kad Sąjunga galėtų imtis reikiamų veiksmų tuo atveju, jei paaiškėtų, kad ši programa nėra pakankamai patikima, Jungtinio komiteto sprendime numatomos procedūrinės garantijos, suteikiančios galimybę nutraukti jame nustatyto metodo taikymą (laikino galiojimo sąlyga).

               4.Teisinis pagrindas

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sprendimas, kurį turi priimti Jungtinis komitetas, yra teisinę galią turintis aktas. Numatomas aktas pagal Susitarimo 166 straipsnį taps privalomas Šalims.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               5.Numatomo akto skelbimas

               Jungtinio komiteto sprendimas yra susijęs su esminių Protokolo nuostatų įgyvendinimu, todėl tikslinga priimtą sprendimą paskelbti Europos Sąjungos oficialiajame leidinyje.

               2020/0368 (NLE)

               Pasiūlymas

               TARYBOS SPRENDIMAS

               kuriuo pagal SESV 218 straipsnio 9 dalį nustatoma Sąjungos pozicija dėl Jungtinio komiteto sprendimo dėl grėsmės nekeliančių prekių nustatymo projekto

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,

               atsižvelgdama į Europos Komisijos pasiūlymą,

               kadangi:

               (1)2020 m. vasario 1 d. įsigaliojo 2020 m. sausio 30 d. Tarybos sprendimu (ES) 2020/135
                  1
                Sąjungos sudarytas Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo);

               (2)Susitarimo dėl išstojimo 166 straipsniu Jungtiniam komitetui suteikiama teisė priimti sprendimus dėl visų klausimų, dėl kurių tai numatyta Susitarime. Susitarimo dėl išstojimo Protokolas dėl Airijos ir Šiaurės Airijos (toliau – Protokolas) yra neatskiriama to Susitarimo dalis;

               (3)Protokolo 5 straipsnio 1 dalyje nustatyta, kad tais atvejais, kai laikoma, kad esama grėsmės, kad į Šiaurės Airiją įvežtos prekės vėliau bus vežamos į Sąjungą, už tas prekes turi būti mokami pagal Sąjungos teisę taikomi muitai. Jei tokios grėsmės nėra, už tas prekes muitai nemokami arba mokami Jungtinėje Karalystėje taikomi muitai;

               (4)vadovaujantis Protokolo 5 straipsnio 2 dalimi, turi būti laikoma, kad grėsmės, kad į Šiaurės Airiją įvežtos prekės vėliau bus vežamos į Sąjungą, esama visada. Kad būtų laikomos nekeliančiomis tokios grėsmės, į Šiaurės Airiją įvežtos prekės turi nebūti joje perdirbamos komerciniais tikslais arba turi atitikti Jungtinio komiteto sprendime nustatytus kriterijus;

               (5)nustatant kriterijus, kuriais remiantis būtų laikoma, kad prekės nebus perdirbamos komerciniais tikslais, taip pat turėtų būti atsižvelgiama į tai, kad pagal Protokolo 6 straipsnį Šiaurės Airija yra Jungtinės Karalystės muitų teritorijos dalis, ir į Protokolo Šalių įsipareigojimą siekti, kad jo taikymas darytų kuo mažesnę įtaką kasdieniam tiek Airijos, tiek Šiaurės Airijos bendruomenių gyvenimui;

               (6)laikyti, kad nėra grėsmės, kad į Šiaurės Airiją įvežtos prekės vėliau bus vežamos į Sąjungą, galima tuo atveju, jei muitų tarifų skirtumas yra lygus nuliui arba jei kitais būdais užtikrinama, kad ekonominės veiklos vykdytojai neturėtų paskatų vežti prekių į Šiaurės Airiją vien tik taikytinų muitų tarifų pasirinkimo sumetimais;

               (7)todėl tikslinga nustatyti poziciją, kurios Sąjungos vardu turi būti laikomasi Jungtiniame komitete,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Susitarimo dėl išstojimo 164 straipsniu įsteigtame Jungtiniame komitete, dėl sprendimo, kuris turi būti priimtas pagal Protokolo 12 straipsnį, grindžiama prie šio sprendimo pridedamu Jungtinio komiteto sprendimo projektu.

               2 straipsnis

               Jungtinio komiteto sprendimas skelbiamas Europos Sąjungos oficialiajame leidinyje.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 29, 2020 1 31, p. 1.

    ---documentbreak---

               EUROPOS KOMISIJA
            Briuselis, 2021 01 27
            COM(2020) 834 final/2
            COM(2020) 834 final of 10.12.2020 downgraded on 27.1.2021
            PRIEDAI
            prie
            pasiūlymo dėl Tarybos sprendimo
            kuriuo pagal SESV 218 straipsnio 9 dalį nustatoma Sąjungos pozicija dėl Jungtinio komiteto sprendimo dėl grėsmės nekeliančių prekių nustatymo projekto

               SPRENDIMO PROJEKTAS

               JUNGTINIS KOMITETAS,

               atsižvelgdamas į Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos Protokolą dėl Airijos ir Šiaurės Airijos, ypač į jo 5 straipsnio 2 dalį,

               NUSPRENDĖ:

               1 straipsnis

               Dalykas

               Šiuo sprendimu nustatomos Protokolo dėl Airijos ir Šiaurės Airijos (toliau – Protokolas) 5 straipsnio 2 dalies įgyvendinimo taisyklės, susijusios su:

               (a)sąlygomis, kuriomis laikoma, kad į Šiaurės Airiją iš Sąjungai nepriklausančių šalių įvežtos prekės nebus Šiaurės Airijoje perdirbamos komerciniais tikslais;

               (b)kriterijais, kuriais remiantis laikoma, kad nėra grėsmės, kad į Šiaurės Airiją iš Sąjungai nepriklausančių šalių įvežtos prekės vėliau bus vežamos į Sąjungą.

               2 straipsnis

               Nekomercinis perdirbimas

               Laikoma, kad prekės nebus perdirbamos komerciniais tikslais, jei:

               (a)asmens, kuris pateikia tų prekių išleidimo į laisvą apyvartą deklaraciją arba kurio vardu tokia deklaracija pateikiama (toliau – importuotojas), bendra metinė paskutinių pasibaigusių finansinių metų apyvarta yra mažesnė nei 500 000 GBP arba

               (b)prekės bus perdirbamos Šiaurės Airijoje siekiant vien tik:

               i)parduoti maisto produktus Jungtinėje Karalystėje esantiems galutiniams vartotojams;

               ii)panaudoti perdirbtas prekes statybai su sąlyga, kad jos sudarys nuolatinę Šiaurės Airijoje importuotojo statomo ir joje stovėsimo statinio dalį;

               iii)importuotojui tiesiogiai teikti sveikatos priežiūros ir slaugos paslaugas Šiaurės Airijoje esantiems paslaugų gavėjams;

               iv)panaudoti jas Šiaurės Airijoje vykdomai ne pelno veiklai su sąlyga, kad importuotojas perdirbtų prekių niekam neparduos, arba

               v)paruošti pašarą, kurį importuotojas galutinai panaudos Šiaurės Airijoje esančiose patalpose.

               3 straipsnis

               Kriterijai, kuriais remiantis laikoma, kad nėra grėsmės, kad prekės vėliau bus vežamos į Sąjungą

               1.Laikoma, kad nėra grėsmės, kad prekės vėliau bus vežamos į Sąjungą, jei pagal 2 straipsnį laikoma, kad tos prekės nebus perdirbamos komerciniais tikslais, ir jei:

               (a)tais atvejais, kai prekės į Šiaurės Airiją yra tiesiogiai įvežtos iš kitos Jungtinės Karalystės dalies:

               i)pagal Sąjungos Bendrojo muitų tarifo sistemą mokėtinas muitas yra lygus nuliui arba

               ii)importuotojui pagal šio sprendimo 5–7 straipsnius leista įvežti tas prekes į Šiaurės Airiją su sąlyga, kad jos bus parduotos arba pateiktos galutinai panaudoti Jungtinėje Karalystėje esantiems galutiniams vartotojams, įskaitant atvejus, kuriais prieš tas prekes parduodant arba pateikiant galutinai panaudoti galutiniams vartotojams jos yra pagal 2 straipsnį perdirbamos nekomerciniais tikslais;

               (b)tais atvejais, kai prekės į Šiaurės Airiją yra tiesiogiai įvežtos ne iš Sąjungos ir ne iš kitos Jungtinės Karalystės dalies:

               i)pagal Sąjungos Bendrojo muitų tarifo sistemą mokėtinas muitas yra lygus pagal Jungtinės Karalystės muitų tarifų sistemą mokėtinam muitui arba yra už jį mažesnis arba

               ii)importuotojui pagal šio sprendimo 5–7 straipsnius leista įvežti tas prekes į Šiaurės Airiją su sąlyga, kad jos bus parduotos arba pateiktos galutinai panaudoti Šiaurės Airijoje esantiems galutiniams vartotojams (įskaitant atvejus, kuriais prieš tas prekes parduodant arba pateikiant galutinai panaudoti galutiniams vartotojams jos yra pagal 2 straipsnį perdirbamos nekomerciniais tikslais), o pagal Sąjungos Bendrojo muitų tarifo sistemą mokėtino muito ir pagal Jungtinės Karalystės muitų tarifų sistemą mokėtino muito skirtumas sudaro mažiau nei 3 proc. prekių muitinės vertės.

               2.1 dalies a punkto ii papunktis ir 1 dalies b punkto ii papunktis netaikomi prekėms, kurioms taikomos Sąjungos patvirtintos prekybos apsaugos priemonės.

               4 straipsnis

               Taikytinų muitų nustatymas

               3 straipsnio 1 dalies a punkto i papunkčio ir 3 straipsnio 1 dalies b punkto taikymo tikslais galioja šios taisyklės:

               (a)pagal Sąjungos Bendrojo muitų tarifo sistemą už prekes mokėtinas muitas nustatomas pagal Sąjungos muitų teisės aktuose nustatytas taisykles;

               (b)pagal Jungtinės Karalystės muitų tarifų sistemą už prekes mokėtinas muitas nustatomas pagal Jungtinės Karalystės muitų teisės aktuose nustatytas taisykles.

               5 straipsnis

               Leidimas, susijęs su 3 straipsnyje nurodytais tikslais

               1.3 straipsnio 1 dalies a punkto ii papunkčio ir 3 straipsnio 1 dalies b punkto ii papunkčio taikymo tikslais Jungtinės Karalystės kompetentingai institucijai pateikiamas prašymas suteikti leidimą tiesiogiai įvežti prekes į Šiaurės Airiją su sąlyga, kad jos bus parduotos arba pateiktos galutinai panaudoti galutiniams vartotojams.

               2.1 dalyje nurodytame prašyme suteikti leidimą pateikiama informacija apie prašymo teikėjo verslo veiklą bei paprastai į Šiaurės Airiją įvežamas prekes ir aprašoma, kokią apskaitos sistemą, kitas sistemas ir kontrolės priemones taiko prašymo teikėjas, kad užtikrintų, jog leidime nurodytos prekės būtų tinkamai deklaruojamos muitų tikslais ir kad jis galėtų pateikti įrodymų, susijusių su 6 straipsnio b punkte nurodytu įsipareigojimu. Prekiautojas saugo su paskutinių penkerių metų laikotarpiu susijusius įrodymus, pavyzdžiui, sąskaitas faktūras, ir juos pateikia to prašančioms kompetentingoms institucijos, Išsamūs prašymo duomenų reikalavimai yra nustatyti šio sprendimo priede.

               3.Leidime pateikiama bent ši informacija:

               (a)asmens, kuriam suteikiamas leidimas (toliau – leidimo turėtojas), vardas ir pavardė (pavadinimas);

               (b)vienas numeris, kurį kompetentinga muitinė suteikė sprendimui (toliau – leidimo numeris);

               (c)leidimą suteikusios institucijos pavadinimas;

               (d)leidimo įsigaliojimo data.

               4.Šiame straipsnyje nurodytiems prašymams ir leidimams taikomos Sąjungos muitų teisės aktų nuostatos dėl sprendimų, susijusių su muitų teisės aktų taikymu, be kita ko, stebėsenos nuostatos.

               5.Jei kompetentinga Jungtinės Karalystės muitinė nustato, kad leidimu sąmoningai piktnaudžiaujama arba kad yra pažeidžiamos šiame sprendime nustatytos leidimo suteikimo sąlygos, ji sustabdo to leidimo galiojimą arba jį panaikina.

               6 straipsnis

               Bendrosios leidimo suteikimo sąlygos

               3 straipsnio 1 dalies a punkto ii papunkčio ir 3 straipsnio 1 dalies b punkto ii papunkčio taikymo tikslais leidimas gali būti suteiktas prašymų teikėjams, kurie:

               (a)atitinka šiuos įsisteigimo kriterijus:

               i)jie yra įsisteigę Šiaurės Airijoje arba joje turi nuolatinę veiklos vietą:

               –kurioje nuolat esama žmogiškųjų ir techninių išteklių;

               –iš kurios galutiniams vartotojams parduodamos arba galutinai panaudoti pateikiamos prekės;

               –kurioje laikomi su muitine, prekyba ir transportu susiję dokumentai ir informacija arba kurioje jie yra prieinami Šiaurės Airijoje;

               ii)jei jie nėra įsisteigę Šiaurės Airijoje, su muitine susijusios jų operacijos yra atliekamos Jungtinėje Karalystėje, o Šiaurės Airijoje jie turi netiesioginį atstovą muitinėje;

               (b)įsipareigoja prekes į Šiaurės Airiją įvežti tik siekdamas jas parduoti arba pateikti galutinai panaudoti galutiniams vartotojams, įskaitant atvejus, kuriais prieš tas prekes parduodant arba pateikiant galutinai panaudoti galutiniams vartotojams jos yra pagal 2 straipsnį perdirbamos nekomerciniais tikslais; jei prekės skirtos parduoti Šiaurės Airijoje esantiems galutiniams vartotojams, jie taip pat įsipareigoja jas parduoti vienoje ar keliose Šiaurės Airijoje esančiose fizinėse prekybos vietose, kuriose prekės fiziškai parduodamos tiesiogiai galutiniams vartotojams.

               7 straipsnis

               Specialiosios leidimo suteikimo sąlygos

               1.3 straipsnio 1 dalies a punkto ii papunkčio ir 3 straipsnio 1 dalies b punkto ii papunkčio taikymo tikslais leidimas įvežti prekes į Šiaurės Airiją suteikiamas tik prašymų teikėjams, atitinkantiems 6 straipsnyje nustatytas sąlygas ir šias sąlygas:

               (a)prašymo teikėjas pareiškia deklaruosiantis į Šiaurės Airiją pagal 3 straipsnio 1 dalies a punkto ii papunktį arba 3 straipsnio 1 dalies b punkto ii papunktį įvežtų prekių išleidimą į laisvą apyvartą;

               (b)prašymo teikėjas turi būti nepadaręs reikšmingų arba kartotinių muitų teisės aktų ir mokesčių taisyklių pažeidimų, taip pat, remiantis turimais duomenimis, turi būti nepadaręs sunkių nusikaltimų, susijusių su jo ekonomine veikla;

               (c)kad prekės galėtų būti pripažįstamos nekeliančiomis grėsmės, prašymo teikėjas turi įrodyti, kad yra užtikrinęs aukšto lygio savo operacijų ir prekių judėjimo kontrolę, būtent, kad naudoja prekybos ir atitinkamais atvejais transporto dokumentų valdymo sistemą, suteikiančią galimybę vykdyti tinkamą kontrolę ir pateikti įrodymų, susijusių su 6 straipsnio b punkte nurodytu įsipareigojimu.

               2.Leidimai suteikiami tik jei muitinė mano, kad pajėgs vykdyti kontrolę, be kita ko, tikrinti įrodymus, kad prekės buvo parduotos arba pateiktos galutinai panaudoti galutiniams vartotojams, dėl to neturėdama dėti neproporcingai daug administracinių pastangų.

               3.Laikotarpiu, kuris baigiasi suėjus dviem mėnesiams nuo šio sprendimo įsigaliojimo dienos, asmeniui, kuris pateikia išsamų prašymą, atitinka 1 dalies b punkte nustatytą reikalavimą ir pareiškia, kad atitinka kitas leidimo suteikimo sąlygas, gali būti suteiktas laikinas leidimas. Laikino leidimo galiojimo trukmė turi neviršyti keturių mėnesių – pasibaigus šiam laikotarpiui, prekiautojui, norinčiam išlaikyti leidimą, turi būti suteiktas nuolatinis leidimas.

               8 straipsnis

               Keitimasis informacija apie Protokolo 5 straipsnio 1 ir 2 dalių taikymą

               1.Nedarant poveikio Jungtinės Karalystės pareigoms pagal Protokolo 5 straipsnio 4 dalį, skaitomą kartu su Europos Parlamento ir Tarybos reglamentu (EB) Nr. 638/2004(
                  1
               ) ir Europos Parlamento ir Tarybos reglamentu (EB) Nr. 471/2009(
                  2
               ), Jungtinė Karalystė kas mėnesį teikia Sąjungai informaciją apie Protokolo 5 straipsnio 1 ir 2 dalių ir šio sprendimo taikymą. Šią informaciją sudaro apibendrinti ir pagal atskiras siuntas suskirstyti kiekio ir vertės duomenys, taip pat duomenys apie transporto priemones, susiję su:

               (a)į Šiaurės Airiją įvežtomis prekėmis, už kurias pagal Protokolo 5 straipsnio 1 dalies pirmą pastraipą nereikėjo mokėti muitų;

               (b)į Šiaurės Airiją įvežtomis prekėmis, už kurias pagal Protokolo 5 straipsnio 1 dalies antrą pastraipą reikėjo mokėti Jungtinėje Karalystėje taikomus muitus;

               (c)į Šiaurės Airiją įvežtomis prekėmis, už kurias reikėjo mokėti pagal Sąjungos Bendrojo muitų tarifo sistemą taikomus muitus.

               2.1 dalyje nurodytą informaciją Jungtinė Karalystė pateikia mėnesio, einančio po mėnesio, su kuriuo susijusi informacija teikiama, 15 dieną.

               3.Informacija teikiama elektroninio duomenų apdorojimo priemonėmis.

               4.{Įrašyti nuorodą į Jungtinio komiteto sprendimą dėl Sąjungos dalyvavimo} nurodytų Sąjungos atstovų prašymu ir ne rečiau kaip du kartus per metus Jungtinės Karalystės kompetentingos institucijos šiems atstovams pateikia apibendrintą ir pagal atskirus leidimus suskirstytą informaciją apie leidimus, suteiktus pagal 5–7 straipsnius, be kita ko, nurodo patenkintų ir atmestų prašymų išduoti leidimus ir panaikintų leidimų skaičių.

               5.Pirmiau nurodyta informacija reguliariai teikti pradedama kuo anksčiau ir ne vėliau kaip 2021 m. balandžio 15 d. Pirmą kartą teikiamą informaciją sudaro informacija, susijusi su laikotarpiu nuo 2021 m. sausio 1 d. iki mėnesio, einančio prieš informacijos teikimą, pabaigos.

               9 straipsnis

               Peržiūra ir taikymo nutraukimas

               Jei, kurios nors Šalies manymu, atsiranda reikšmingo prekybos srautų nukreipimo į kitas šalis, sukčiavimo arba kitos neteisėtos veiklos atvejų, tą Šalis iki 2023 m. rugpjūčio 1 d. Jungtiniame komitete apie tai informuoja kitą Šalį ir Šalys deda visas pastangas, kad klausimas būtų išspręstas joms abiem priimtinu būdu. Jei Šalys neranda joms abiem priimtino sprendimo, šio sprendimo 3 straipsnio 1 dalies a punkto ii papunktis, 3 straipsnio 1 dalies b punkto ii papunktis ir 5–8 straipsniai nuo 2024 m. rugpjūčio 1 d. nebetaikomi, nebent Jungtinis komitetas iki 2024 m. balandžio 1 d. priimtų sprendimą juos taikyti toliau.

               Jei šio sprendimo 3 straipsnio 1 dalies a punkto ii papunktis, 3 straipsnio 1 dalies b punkto ii papunktis ir 5–8 straipsniai nustoja būti taikomi pagal pirmą pastraipą, Jungtinis komitetas iki 2024 m. rugpjūčio 1 d. iš dalies pakeičia šį sprendimą, kad, atsižvelgiant į konkrečias aplinkybes Šiaurės Airijoje ir visapusiškai atsižvelgiant į Šiaurės Airijos vietą Jungtinės Karalystės muitų teritorijoje, į jį būtų įtrauktos atitinkamos alternatyvios nuostatos, taikytinos nuo 2024 m. rugpjūčio 1 d.

               10 straipsnis

               Įsigaliojimas

               Šis sprendimas įsigalioja 2021 m. sausio 1 d.

               Priimta ...

               Jungtinio komiteto vardu

               Bendrapirmininkiai

               Priedas

               Prašymas suteikti leidimą į Šiaurės Airiją įvežti galutiniams vartotojams skirtas prekes

               (nurodytas sprendimo 5 straipsnyje)

               Prašymo informacija

               1. Patvirtinamieji dokumentai

               Privalomi patvirtinamieji dokumentai ir informacija, kuriuos turi pateikti visi prašymų teikėjai:

               įsisteigimo dokumentas arba įrodymas dėl nuolatinio verslo padalinio.

               2. Kiti patvirtinamieji dokumentai ir informacija, kuriuos turi pateikti prašymo teikėjas

               Pateikiami kiti patvirtinamieji dokumentai ar informacija, laikomi svarbiais siekiant patikrinti, ar prašymo teikėjas atitinka sprendimo 6 ir 7 straipsniuose nurodytas sąlygas.

               Pateikiama informacija apie prie prašymo pridedamo patvirtinamojo dokumento (-ų) rūšį ir, jei taikytina, jo (-ų) identifikacinį numerį (-ius) ir (arba) išdavimo datą (-as). Taip pat nurodomas bendras pridedamų dokumentų skaičius.

               3. Data ir prašymo teikėjo parašas

               Elektroninio duomenų apdorojimo priemonėmis prašymą teikiantis asmuo patvirtina jo autentiškumą.

               Nurodoma data, kurią prašymo teikėjas pasirašė arba kitaip patvirtino prašymo autentiškumą.

               Prašymo teikėjo duomenys

               4. Prašymo teikėjas

               Prašymo teikėjas yra asmuo, kuris prašo muitinės priimti sprendimą.

               Įrašomas atitinkamo asmens vardas, pavardė (pavadinimas) ir adresas.

               5. Prašymo teikėjo identifikavimo kodas

               Prašymo teikėjas yra asmuo, kuris prašo muitinės priimti sprendimą.

               Įrašomas atitinkamo asmens ekonominės veiklos vykdytojo registracijos ir identifikavimo kodas (EORI kodas), apibrėžtas Komisijos deleguotojo reglamento (ES) 2015/2446(
                  3
               ) 1 straipsnio 18 punkte.

               6. Teisinis prašymo teikėjo statusas

               Nurodomas įsisteigimo dokumente nurodytas teisinis statusas.

               7. PVM mokėtojo kodas (-ai)

               Įrašomas PVM mokėtojo kodas (jei yra suteiktas).

               8. Verslo veikla

               Įrašoma informacija apie prašymo teikėjo vykdomą verslo veiklą. Trumpai apibūdinama vykdoma komercinė veikla ir nurodomas tiekimo grandinėje atliekamas vaidmuo (pvz., prekių gamintojas, importuotojas, mažmenininkas ir kt.). Nurodoma:

               - numatoma importuojamų prekių paskirtis, be kita ko, prekių rūšis ir tai, ar jos bus kaip nors perdirbamos;

               - numatomas per metus pateiksimų atitinkamų prekių išleidimo į laisvą apyvartą muitinės deklaracijų skaičius;

               - apskaitos sistema, kitos sistemos ir kontrolės priemonės, padėsiančios vykdyti 6 straipsnio b punkte nurodytą įsipareigojimą.

               9. Metinė apyvarta

               Sprendimo 2 straipsnio taikymo tikslais nurodoma metinė paskutinių pasibaigusių finansinių metų apyvarta. Jei verslo veikla nauja, pateikiami aktualūs numatomą apyvartą padedantys apskaičiuoti dokumentai ir informacija, pvz., direktorių, partnerių ar vienintelio savininko patvirtinti naujausi pinigų srautų ir balanso duomenys ir pelno bei nuostolių prognozės.

               10. Už prašymą atsakingas asmuo ryšiams

               Asmuo ryšiams yra atsakingas už ryšių su muitine palaikymą su prašymu susijusiais klausimais.

               Įrašomas asmens ryšiams vardas, pavardė ir kurie nors iš šių duomenų: telefono numeris, e. pašto adresas (pageidautina funkcinės e. pašto dėžutės).

               11. Prašymo teikėjo įmonei vadovaujantis ar jos valdymą kontroliuojantis asmuo

               Sprendimo 7 straipsnio b punkto taikymo tikslais, atsižvelgiant į prašymo teikėjo įmonės teisinį statusą (formą), įrašomas atitinkamo asmens (-ų) vardas (-ai), pavardė (-ės) ir išsamūs duomenys, visų pirma nurodomas įmonės direktorius (vadovas) ir valdybos direktoriai. Turėtų būti pateikta ši informacija: vardas, pavardė ir adresas, gimimo data ir nacionalinis asmens identifikavimo kodas.

               Datos, laikas, laikotarpiai ir vietos

               12. Įsisteigimo data

               Skaitmenimis nurodoma įsisteigimo diena, mėnuo ir metai.

               13. Įsisteigimo arba gyvenamosios vietos adresas

               Nurodomas asmens įsisteigimo arba gyvenamosios vietos tikslus adresas, įskaitant šalies arba teritorijos identifikatorių.

               14. Apskaitos tvarkymo vieta

               Įrašomas vietos (-ų), kurioje (-iose) tvarkoma arba ketinama tvarkyti apskaita, tikslus adresas (-ai). Vietoj adreso galima nurodyti UN/LOCODE kodą, jei pagal jį galima vienareikšmiškai nustatyti atitinkamą vietą.

               15. Perdirbimo arba naudojimo vieta (-os)

               Nurodomas vietos (-ų), kurioje (-iose) prekės bus perdirbamos (jei taikytina) ir parduodamos galutiniams vartotojams, tikslus adresas (-ai).

                     (1)

                        2004 m. kovo 31 d. Europos Parlamento ir Tarybos reglamentas (EB) Nr. 638/2004 dėl prekybos prekėmis tarp valstybių narių Bendrijos statistinių duomenų, panaikinantis Tarybos reglamentą (EEB) Nr. 3330/91 (OL L 102, 2004 4 7, p. 1).

                     (2)

                        2009 m. gegužės 6 d. Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis, ir panaikinantis Tarybos reglamentą (EB) Nr. 1172/95 (OL L 152, 2009 6 16, p. 23).

                     (3)

                        2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 28, p. 1).